CELEX: 52021PC0317
Language: da
Date: 2021-07-16
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, for så vidt angår forlængelse af prioriteterne for partnerskabet mellem EU og Algeriet, indtil der af EU og Algeriet er vedtaget nye ajourførte fælles dokumenter

EUROPA-KOMMISSIONEN
            Bruxelles, den 16.7.2021
            COM(2021) 317 final
            2021/0220(NLE)
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, for så vidt angår forlængelse af prioriteterne for partnerskabet mellem EU og Algeriet, indtil der af EU og Algeriet er vedtaget nye ajourførte fælles dokumenter
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side i forbindelse med den planlagte vedtagelse af en afgørelse om at forlænge prioriteterne for partnerskabet mellem EU og Algeriet, indtil der af EU og Algeriet er vedtaget nye ajourførte fælles dokumenter.
            
            
               2.Baggrund for forslaget
            
            
               2.1.Associeringsaftalen 
            
            
               Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side ("associeringsaftalen") blev undertegnet den 22. april 2002 og trådte i kraft den 1. september 2005. Associeringsaftalen udgør retsgrundlaget for de bilaterale forbindelser mellem EU og Algeriet. Aftalen har til formål at:
            
            
               –skabe passende rammer for den politiske dialog mellem parterne, som gør det muligt at styrke deres forbindelser og deres samarbejde på alle de områder, de skønner relevante
            
            
               –udvide samhandelen og sikre et opsving i afbalancerede økonomiske og sociale forbindelser mellem parterne samt fastsætte betingelserne for en gradvis liberalisering af udvekslingen af varer, tjenesteydelser og kapital
            
            
               –fremme personudvekslinger, navnlig i forbindelse med administrative procedurer
            
            
               –opmuntre til maghrebinsk integration ved at fremme samhandel og samarbejde i det maghrebinske område og mellem dette område og Det Europæiske Fællesskab og deres medlemsstater
            
            
               –fremme samarbejdet på det økonomiske, sociale, kulturelle og finansielle område.
            
            
               2.2.Associeringsrådet
            
            
               Ved associeringsaftalen oprettes der et associeringsråd, som har beføjelse til at træffe afgørelser med henblik på virkeliggørelsen af de i aftalen fastsatte mål i de tilfælde, der omhandles deri. Afgørelserne er bindende for parterne. I henhold til associeringsrådets forretningsorden varetages formandskabet for associeringsrådet skiftevis af EU og Algeriet i perioder af tolv måneder. Associeringsrådet træder sammen på ministerplan en gang om året. Der kan efter anmodning fra en af parterne afholdes særlige møder i associeringsrådet, hvis parterne er enige herom.
            
            
               2.3.Associeringsrådets påtænkte retsakt 
            
            
               Associeringsrådet påtænker at vedtage en afgørelse om forlængelse af prioriteterne for partnerskabet mellem EU og Algeriet for perioden 2016-2020, indtil der af EU og Algeriet er vedtaget nye ajourførte fælles dokumenter. I overensstemmelse med artikel 10 i associeringsrådets forretningsorden vil afgørelsen blive vedtaget ved skriftlig procedure.
            
            
               3.Den holdning, der skal indtages på Unionens vegne
            
            
               Den holdning, der skal indtages af Den Europæiske Union i det ved associeringsaftalen nedsatte associeringsråd for så vidt angår vedtagelsen af en afgørelse om forlængelse af prioriteterne for partnerskabet mellem EU og Algeriet, er baseret på teksten til den afgørelse, der er knyttet som bilag til denne afgørelse. 
            
            
               Ved associeringsrådets afgørelse nr. 1/2017 af 13. marts 2017 har EU og Algeriet aftalt de retningsgivende prioriteter for partnerskabet i perioden 2016-2020. 
            
            
               Inden for rammerne af en igangværende proces for fornyelse af EU's partnerskab med de sydlige nabolande og efter vedtagelsen af den flerårige finansielle ramme for 2021-2027 og det nye instrument for naboskab, udviklingssamarbejde og internationalt samarbejde (NDICI) forventes der at blive udarbejdet og vedtaget nye ajourførte fælles dokumenter med de sydlige nabolande, herunder Algeriet, i 2021. Inden for denne ramme og for at undgå et hul mellem udløbet af de nuværende prioriteter for partnerskabet mellem EU og Algeriet og vedtagelsen af de nye prioriteter er det i parternes interesse at forlænge de nuværende prioriteter for partnerskabet, indtil der er vedtaget nye ajourførte prioriteter. 
            
         
         
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Princippernes anvendelse på det foreliggende tilfælde
            
            
               Associeringsrådet er et organ, der er nedsat ved en aftale, nemlig associeringsaftalen.
            
            
               Den retsakt, som associeringsrådet skal vedtage, er en retsakt, der har retsvirkninger. Den påtænkte retsakt har retsvirkninger, fordi den forlænger de nuværende prioriteter for partnerskabet, indtil der er vedtaget nye ajourførte dokumenter. 
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Hovedformålet med og -indholdet af den påtænkte retsakt vedrører samarbejde med et tredjeland inden for rammerne af en associeringsaftale og den europæiske naboskabspolitik.
            
            
               Det materielle retsgrundlag for den foreslåede afgørelse er derfor artikel 217.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 217 sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Da den retsakt, der skal vedtages af associeringsrådet, ændrer gyldighedsperioden af prioriteterne for partnerskabet mellem EU og Algeriet, bør den offentliggøres i Den Europæiske Unions Tidende efter vedtagelsen.
            
            
               2021/0220 (NLE)
            
         
         
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, for så vidt angår forlængelse af prioriteterne for partnerskabet mellem EU og Algeriet, indtil der af EU og Algeriet er vedtaget nye ajourførte fælles dokumenter
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side blev undertegnet den 22. april 2002 og trådte i kraft den 1. september 2005
                  2
               .
            
            
               (2)Prioriteterne for partnerskabet mellem EU og Algeriet blev vedtaget af associeringsrådet i marts 2017.
            
            
               (3)Begge parter er via brevveksling nået til enighed om at forlænge gyldigheden af prioriteterne for partnerskabet mellem EU og Algeriet. 
            
            
               (4)I henhold til Euro-Middelhavsaftalens artikel 94 kan associeringsrådet træffe afgørelser med henblik på virkeliggørelsen af de i aftalen fastsatte mål.
            
            
               (5)Associeringsrådet skal vedtage en afgørelse ved skriftlig procedure med henblik på forlængelse af prioriteterne for partnerskabet, indtil der af EU og Algeriet er vedtaget nye ajourførte fælles dokumenter.
            
            
               (6)Den holdning, der skal indtages på Unionens vegne i associeringsrådet, bør fastlægges, da afgørelsen får bindende virkning for Unionen —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, for så vidt angår forlængelse af prioriteterne for partnerskabet mellem EU og Algeriet, indtil der af EU og Algeriet er vedtaget nye ajourførte fælles dokumenter, baseres på det udkast til Associeringsrådet EU-Algeriets afgørelse, der er knyttet til nærværende afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
            
         
         
            
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014 i sag C-399/12, Tyskland mod Rådet, ECLI:EU:C:2014:2258, præmis 61 til 64. 
               
               
                  
                     (2)
                  
                        Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side EUT L 265 af 10.10.2005, s. 2.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 16.7.2021
            COM(2021) 317 final
            BILAG 
            til
            forslag til Rådets afgørelse
            om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, for så vidt angår forlængelse af prioriteterne for partnerskabet mellem EU og Algeriet, indtil der af EU og Algeriet er vedtaget nye ajourførte fælles dokumenter
            
               
         
         
            
               BILAG 
            
            
            
               AFGØRELSE NR. xx/2021 VEDTAGET AF ASSOCIERINGSRÅDET EU-ALGERIET 
                  
               af [dd/mm/åååå] 
                  
               om vedtagelse af en forlængelse af prioriteterne for partnerskabet mellem EU og Algeriet
            
            
            
            
               ASSOCIERINGSRÅDET EU-ALGERIET HAR —
            
            
               under henvisning til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Algeriet på den anden side ("Euro-Middelhavsaftalen"), og  
            
            
               ud fra følgende betragtninger:
            
            
               (1)Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side blev undertegnet den 22. april 2002 og trådte i kraft den 1. september 2005
                  1
               .
            
            
               (2)Artikel 94 i Euro-Middelhavs-aftalen giver associeringsrådet beføjelse til at træffe passende afgørelser med henblik på virkeliggørelsen af de i aftalen fastsatte mål.
            
            
               (3)Ved associeringsrådets afgørelse nr. 1/2017 af 13. marts 2017 har EU og Algeriet aftalt de retningsgivende prioriteter for partnerskabet i perioden 2016-2020. 
            
            
               (4)Begge parter er via brevveksling nået til enighed om den fortsatte gyldighed af prioriteterne for partnerskabet mellem EU og Algeriet som et retningsgivende dokument med henblik på konsolidering af partnerskabet indtil vedtagelsen af nye ajourførte prioriteter herfor.
            
            
               (5)I artikel 10 i associeringsrådets forretningsorden åbnes der mulighed for mellem møder at vedtage afgørelser ved skriftlig procedure, hvis begge parter er enige herom —
            
            
               BESTEMT FØLGENDE:
            
            
               Artikel 1
            
            
               Associeringsrådet beslutter ved skriftlig procedure, at prioriteterne for partnerskabet mellem EU og Algeriet i bilaget til dets afgørelse nr.1/2017 af 13. marts 2017 forlænges, indtil der af EU og Algeriet er vedtaget nye ajourførte fælles dokumenter.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i xx, den [dag måned år].
            
         
         
            
            
                  På associeringsrådets vegne
            
            
         
         
            
                  
                     (1)
                  
                        Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side EUT L 265 af 10.10.2005, s. 2.